ΓΡΑΠΤΗ ΕΡΩΤΗΣΗ P-2324/00

υποβολή: Gerard Collins (UEN) προς την Επιτροπή

(30 Ιουνίου 2000)

Θέμα: Κοινοτική πρωτοβουλία URBAN

Η κοινοτική πρωτοβουλία URBAN, που συμφωνήθηκε το Μάρτιο του 1999 στο πλαίσιο της δέσμης μέτρων του Προγράμματος Δράσης 2000 (Agenda 2000), αποσκοπεί να συμβάλει στην κοινωνική και οικονομική ανανέωση πόλεων και αστικών περιοχών που ευρίσκονται σε παρακμή. Η συνεχής χρηματοδότηση έχει ζωτική σημασία για την επιβίωση πολλών μικρών κοινοτήτων που συμμετέχουν σε τέτοια σχέδια. Ενώ η Επιτροπή έχει ήδη εγκρίνει το τελικό κείμενο των κατευθυντηρίων γραμμών για την κοινοτική πρωτοβουλία URBAN II, που προβλέπει χρηματοδότηση ύψους 700 εκατ. για την περίοδο 2000-2006, τοπικές ομάδες δεν έχουν λάβει ακόμη τους προβλεπόμενους πόρους. Μπορεί η Επιτροπή να αναφέρει εάν προτίθεται να επιταχύνει τη διαδικασία αποδέσμευσης των πόρων που προβλέπονται για την κοινοτική πρωτοβουλία URBAN II, ώστε να καταστεί δυνατή η προώθηση κοινωνικοοικονομικών σχεδίων ζωτικής σημασίας;

Απάντηση του κ. Barnier εξ ονόματος της Επιτροπής

(27 Ιουλίου 2000)

Η Επιτροπή ενέκρινε κατευθυντήριες γραμμές, στις 28 Απριλίου 2000, για την κοινοτική πρωτοβουλία URBAN II σχετικά με την οικονομική και κοινωνική ανάπλαση των αστικών περιοχών(1). Τα κράτη μέλη που επιθυμούν να επωφεληθούν από το URBAN II καλούνται ναποβάλουν προτάσεις προγράμματος μέσα σε 6 μήνες μετά από τη δημοσίευση αυτής της ανακοίνωσης, έως τις 19 Νοεμβρίου 2000.

Οι προτάσεις προγράμματος καταρτίζονται καιποβάλλονται στην Επιτροπή από τις αρχές που έχουν οριστεί από τα ενδιαφερόμενα κράτη μέλη. Οι δαπάνες του έργου είναι επιλέξιμες για στήριξη από την ημέρα που το επιχειρησιακό πρόγραμμα φθάνει στην Επιτροπή και δηλώνεται ως αποδεκτό (εκτός αν περιλαμβάνει όλες τις αναγκαίες πληροφορίες για την αξιολόγηση). Όσο συντομότεραποβάλουν τα κράτη μέλη τις προτάσεις τους για επιλέξιμες περιοχές, σύμφωνα με τα κριτήρια που αναφέρονται στις κατευθυντήριες γραμμές για το URBAN II και, επομένως, τα διάφορα επιχειρησιακά προγράμματα, τόσο ταχύτερα μπορεί να αρχίσει η Επιτροπή τις διαδικασίες έγκρισης. Η Επιτροπή θα αποφασίσει σχετικά με τη συμβολή των ταμείων το αργότερο μέσα σε 5 μήνες μετά από τη λήψη των σχετικών σχεδίων.

Η Επιτροπή γνωρίζει την ανάγκη στήριξης ορισμένων μικρών κοινοτήτων που συμμετέχουν σε έργα κοινωνικής και οικονομικής ανάπλασης και θα εξασφαλίσει την ταχεία έγκριση των διαφόρων επιχειρησιακών προγραμμάτων.

Όσον αφορά τη συνέχιση της χρηματοδότησης, η Επιτροπή αναφέρει ότι το URBAN II στοχεύει ιδίως στη διατύπωση και στην εφαρμογή καινοτόμων στρατηγικών για αειφόρα οικονομική και κοινωνική ανάπλαση. Ο αριθμός των προγραμμάτων κοινοτικής πρωτοβουλίας URBAN θα μειωθεί σε σύγκριση με την προηγούμενη περίοδο προγραμματισμού 1994-1999, όποτε χρηματοδοτήθηκαν στο πλαίσιο της URBAN συνολικά 118 αστικές περιοχές. Για την περίοδο προγραμματισμού 2000-2006, ο αριθμός των αστικών περιοχών που θα καλυφθούν από τη νέα πρωτοβουλία θα περιοριστεί σε 50 περίπου. Ωστόσο, ορισμένες ομάδες κοινοτήτων που ήταν προηγουμένως επιλέξιμες στο πλαίσιο του URBAN I μπορεί τώρα να εντάσσονται στο αστικό σκέλος του στόχου 1 ή του στόχου 2. Ως εκ τούτου, τα διάφορα έγγραφα προγραμματισμού τους θα περιλαμβάνουν μέτρα αστικής ανάπτυξης για τις κύριες αστικές περιοχές της περιφέρειας.

(1) ΕΕ C 141 της 19.5.2000.